NaiveNeuron/SloPal huggingface dataset:
Žiga, Peter, podpredseda NR SR (2023-11-16):
Máte váš návrh aj písomne? Nech sa, poprosím vás, pretože ja to vnímam ako nie procedurálny návrh, ale návrh na doplnenie programu, pán poslanec, nehnevajte sa, takže asi o tom nedám hlasovať. (Predsedajúcemu bolo doručené písomné podanie procedurálneho návrhu.) Ďakujem pekne. Budeme pokračovať vystúpeniami ďalších rečníkov, ktorí sa do rozpravy prihlásili písomne. Dávam slovo pánovi poslancovi (reakcie z pléna), ešte faktické poznámky, aha, pardon. S faktickými poznámkami na dopoludňajšie vystúpenie pani poslankyne Remišovej nasleduje pán poslanec Pročko. Nech sa páči, s faktickou poznámkou. (Pokračovanie rokovania o Programovom vyhlásení vlády Slovenskej republiky , tlač 27.)
Danko, Andrej, podpredseda NR SR (2024-06-12):
Ďakujem. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Uzatváram možnosť prihlásenia. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť spravodajca? Nie. Prerušujem rokovanie o tomto bode programu. Budeme pokračovať druhým čítaním návrhu poslanca Baláža na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov a v znení neskorších predpisov. Návrh zákona je pod tlačou 244, spoločná správa výborov má tlač 244a. Dávam slovo poslancovi Balážovi, aby návrh zákona odôvodnil. (Rokovanie v druhom čítaní o návrhu poslanca Národnej rady Slovenskej republiky Vladimíra Baláža na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 244.)
Kéry, Marián, poslanec NR SR (2019-09-17):
Ďakujem za slovo, pán predseda. Pani poslankyňa, na úvod oceňujem naozaj váš vecný prístup bez zbytočných emócií. Ale zdôraznili ste, že v tejto oblasti rodičovských príspevkov sa malo urobiť už dávno niečo. No ja som vo svojej úvodnej reči hovoril o tom, že ministerstvo práce, sociálnych vecí a rodiny riešilo výšku materskej dávky a postupne navyšovaním ho dostalo na úroveň 100-percentnej čistej mzdy, akú mala žena pred nástupom na materskú dovolenku. Ja som rád a spoločne aj moji kolegovia predkladatelia za to, že sme dostali zelenú od ministerstva práce, sociálnych vecí a rodiny a najmä od ministerstva financií a môžeme prísť k tejto úprave, pričom nevylučujeme, že v budúcnosti sa budeme môcť zaoberať ďalšími skupinami poberateľov. Čo sa týka vášho návrhu týkajúceho sa študentiek vysokej, vysokých škôl. môže tu vzniknúť otázka: a čo študentky stredných škôl? Prečo len vysokoškolské študentky, resp. doktorandky? Myslím si, že nedá sa narýchlo takýmto opozičným návrhom v druhom čítaní priniesť tak zásadný zásah do filozofie nároku na jednak vyšší rodičovský príspevok, ale aj na materskú dávku bez širšej a odbornej diskusie. Dá sa pripustiť debata v budúcnosti, ako som už povedal, ale táto debata by mala byť systémová a odborná. Ďakujem pekne.
Glváč, Martin, podpredseda NR SR (2016-09-22):
S faktickými poznámkami traja poslanci. Ukončujem možnosť sa prihlásiť s faktickými. Nech sa páči, pani poslankyňa Pfundtner.
Blanár, Juraj, podpredseda NR SR (2022-05-19):
Pán spravodajca, vy máte neobmedzený čas. (Reakcia rečníka: „Aha. Áno, dobre.“ ) Nech sa páči. Nechcem vás nabádať na dlhšie vystúpenie (reakcia vystupujúceho rečníka so smiechom: „ďakujem“ ), ale len vás chcem informovať.
Kollár, Boris, predseda NR SR (2023-05-18):
Máte v tomto absolútne pravdu. Až teraz sme to preverovali, ale mali ste... (reakcia z pléna) mali ste dať hneď námietku. Vy ste predkladateľ, mali ste okamžite námietku, neviem, možnože to bola chyba alebo to bola schválnosť. Budeme to musieť riešiť, akým spôsobom... Tento zákon, bohužiaľ, už je schválený, je to legislatívne ukončené a my už do toho nevieme vstúpiť. Áno, bolo to zosabotované asi. (Reakcie z pléna. Neutíchajúci ruch v sále.) Moment. Ukľudnime, ukľudnime sa, prosím vás pekne. Pani poslankyňa Brisudová.
Glváč, Martin, podpredseda NR SR (2016-05-18):
Ďakujem. S faktickou poznámkou pani poslankyňa Kaščáková. Ukončujem možnosť prihlásiť sa s faktickými poznámkami.
Šimečka, Michal, podpredseda NR SR (2024-02-09):
Ďakujem veľmi pekne a dávam slovo spravodajcovi, ktorého určil gestorský výbor pre zdravotníctvo, pánovi poslancovi Adamovi Lučanskému. Prosím, máte slovo.
Szalay, Tomáš, poslanec NR SR (2024-10-29):
Ďakujem pekne. Ďakujem veľmi pekne pánovi poslancovi Balážovi, že spomenul tie ďalšie highlighty ako telemedicínu, administratívnych pracovníkov a podobne. Zaujala ma tá spomienka, tá zmienka o duševnom zdraví. Ja viem, že tým pádom trošku teraz zneužívam inštitút faktickej poznámky, ale predsa len by ma zaujímal názor pána ministra na to, ako to vyzerá so zmluvou s psychiatrickou nemocnicou v Pezinku, lebo to sa tiež týka duševného zdravia a je to taký aktuálny moment, že či Všeobecná zdravotná poisťovňa teda hodí svojich psychiatrických pacientov cez palubu, alebo nie.
Grendel, Gábor, podpredseda NR SR (2020-06-10):
S ďalšou faktickou pán poslanec Drdul.
P. Hrušovský, predseda NR SR: (2003-09-10):
(Hlasovanie.) Prítomných je 134 poslancov, za 98, proti 24, zdržalo sa 12. Návrh sme schválili. Prosím ďalší návrh. M. Majdová, poslankyňa: Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre ľudské práva a národnosti a postavenie žien a Výboru Národnej rady Slovenskej republiky pre obranu a bezpečnosť.
Blanár, Juraj, podpredseda NR SR (2021-10-06):
Pán poslanec Ďurica, nech sa páči, s faktickou poznámkou.
Kočiš, Eduard, poslanec NR SR (2020-10-13):
Ďakujem za slovo, pán predsedajúci. Pani kolegyňa, prvá moja poznámka k vám, povinné očkovanie: A. súhlasíte, áno; B. súhlasíte, že nie, musíme to stiahnuť, pretože tento zákon je nekvalitný, je pripravený zle, je pripravený neodborne. Súhlasím s vami, v žiadnom prípade v tomto znení zákona nesmú byť uvádzané povinné očkovania. Ďalej ste spomínali infekčnosť pacientov. Stále sa tu bavíme o nejakých číslach, koľkých pacientov máme infekčných. Ale ja vám zase s poľutovaniahodnosťou musím povedať, že nebavme sa o infekčnosti pacientov, bavme sa len o pozitívne testovaných, ktorí v žiadnom prípade neznamenajú, že sú infekční, že sú chorí, že sú prenášačmi. Je to hlúposť. Dohľadávanie kontaktov. Už koncom leta nebolo možné v maličkých okresoch regionálnych úradov verejného zdravotníctva dohľadávať kontakty. Jednoducho mám s tým osobnú skúsenosť a ak by som po návrate z dovolenky nepostupoval podľa pravidiel, ktoré boli podľa mňa hlúpe, ale dodržal som ich, jednoducho pani lekárka na regionálnom úrade verejného zdravotníctva mi povedala, že nie je možné dohľadať kontakty, pretože je to systém chaos. Systém chaos, systém nesúlad. Rozprávali ste zase o otvorených prevádzkach, ktoré však v tejto dobe nesmú produkovať zisk, pretože ako zabezpečíte to, že, v poriadku, prevádzka, reštaurácia môže zostať otvorená, ale čo z toho, keď tam nikto nesmie vojsť a keď vojde, kto bude konzumovať alebo užívať nápoje vonku v takomto počasí? Čistá hlúposť. Fitnescentrá zatvoríme, sauny zatvoríme a to je vlastne taká geniálna myšlienka, že jednoducho COVID-19, ktorý sa nám šíri v saune, no chcel by som sa s takýmto vírusom stretnúť. Ďakujem pekne.
Mikuš, Jozef, poslanec NR SR (2012-11-30):
Ďakujem pekne kolegom za faktické. Som rád, že sa pán Martvoň vrátil. Takže, pán Martvoň a pán Kamenický, ja som vôbec nepovedal, že tie rebríčky boli dôsledkom vlády Radičovej alebo Fica. Ak ste ma dobre počúvali, ale pán Kamenický, neviem, povedal, že viem, čo mi poviete. No asi neviete, čo vám teraz poviem. Lebo ja som to, čo ste vy povedali, nepovedal. Ja som povedal, že sme v rebríčku Svetového ekonomického fóra na tomto mieste a nerozumiem, prečo teraz robíme opatrenia, ktoré nás v tom rebríčku budú tlačiť dole. To bola moja kritika. A, samozrejme, hodnotenia sú v rámci jedného roku, ale pôsobenie v danom štáte. To nie je len, že 1. januára tuto sa zmení vláda, alebo 4. apríla, a okamžite sa menia niektoré veci alebo nemenia. Tam jednoducho tie dôsledky zotrvačnosti fungovania platia ďalej. Ale pointa môjho vystúpenia nebola o kritike. Ja som kritizoval tento návrh, ktorý nás v tom rebríčku ekonomického fóra bude tlačiť dole v tom rebríčku. To bola a to bola aj podstata môjho vystúpenia. Pani Tomanová, áno, zvýšili sme nezamestnanosť, ale v mojom vstúpení ste počuli, že som povedal, že zo 60, cca, necelých 60 % zníženie deficitu o 3 % bolo v dôsledku šetrenia. Čiže aj šetrenia v štátnej správe, čiže aj šetrenia na zamestnaných. Viete, čo je ale dôležitejší ukazovateľ? Ale ten nepoviete. Že v roku 2011 vzniklo 40-tisíc nových pracovných miest. Čiže tá nezamestnanosť zvýšená vnikla aj tým, že napríklad bolo prepustených 25 % colníkov, ale aj kopu ľudí zo štátnej správy. A ďalší dôvod spomenul pán Sulík, z ktorého vznikla navýšená miera nezamestnanosti. Ďakujem.
Blanár, Juraj, podpredseda NR SR (2022-10-19):
Pán poslanec Viskupič, môžete reagovať na faktické poznámky.
Grendel, Gábor, podpredseda NR SR (2023-06-27):
Otváram rozpravu, do ktorej som nedostal žiadnu písomnú prihlášku. Ešte skôr ako dám slovo pani poslankyni Kozelovej, sa pýtam, či sa chce niekto prihlásiť ústne do rozpravy. Konštatujem, že nie. Pani poslankyňa Kozelová bude jediná v rozprave. Nech sa páči, máte slovo.
Laššáková, Jana, podpredsedníčka NR SR (2012-07-25):
Príjemné dobré ráno, pani poslankyne, páni poslanci, otváram druhý rokovací deň štvrtej schôdze Národnej rady Slovenskej republiky. Na dnešnom rokovacom dni o ospravedlnenie požiadali dvaja páni poslanci, pán poslanec Mičovský a pán poslanec Škripek. V rokovaní pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 184/2009 Z. z. o odbornom vzdelávaní a príprave , ktorý máme ako tlač 121. Prosím pána ministra školstva Dušana Čaploviča, aby zaujal miesto určené pre navrhovateľov. Pani spravodajkyňa je na mieste. Do rozpravy je ešte písomne prihlásená pani poslankyňa Jana Žitňanská, ktorej odovzdávam slovo. Nech sa páči, pani poslankyňa.
Bugár, Béla, podpredseda NR SR (2018-06-14):
Nech sa páči, prezentujme sa a hlasujme. (Hlasovanie.) Prítomných 136 poslancov, za 43, proti 17, zdržalo sa 76 poslancov. Konštatujem, že prvý bod alebo návrh pána poslanca Gröhlinga nebol schválený.
Glváč, Martin, podpredseda NR SR (2017-11-30):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, predsedníčke tohto výboru pani poslankyni Bašistovej. Nech sa páči.
Cmorej, Peter, poslanec NR SR (2023-03-22):
Ja by som navrhoval termínovanie na stredu, na štvrtok tridsiateho, ja neviem, o deviatej, ak tam už nič neni. (Reakcia z pléna.) Na štvrtok tridsiateho? (Reakcie z pléna.)
Daniš, Zoltán, poslanec NR SR (2014-09-18):
Vážený pán predseda, v rozprave vystúpili 7 poslanci, nebol však predložený žiaden návrh. Dajte, prosím, hlasovať o tom, že Národná rada berie na vedomie Výročnú správu Ústavu pamäti národa za rok 2013.
Blaha, Ľuboš, podpredseda NR SR (2024-06-13):
Ďalšiu otázku položil takisto pán poslanec Ondrej Dostál, rovnakú, rovnako na pani ministerku zdravotníctva Slovenskej republiky Zuzanu Dolinkovú v tomto znení: „Aké alternatívne opatrenia plánuje ministerstvo zaviesť na ochranu zdravia občanov pred budúcimi epidémiami a pandémiami v kontexte odmietnutia nových predpisov WHO?" Nech sa páči, pani ministerka, môžete opäť zastúpiť pani ministerku zdravotníctva.
Šimečka, Michal, podpredseda NR SR (2024-02-23):
Pán poslanec Škripek.
P. Hrušovský, predseda NR SR: (2005-05-24):
(Hlasovanie.) 136 prítomných, 50 za, 45 proti, 41 sa zdržalo. Bod 80 zo spoločnej správy sme neschválili. Teraz budeme hlasovať o bode 99 s odporúčaním gestorského výboru...
Pellegrini, Peter, predseda NR SR (2023-12-06):
Ďakujem veľmi pekne, otváram rozpravu o tomto bode programu. Konštatujem, že som dostal jednu písomnú prihlášku. Do rozpravy za klub KDH pán poslanec Ján Horecký, ktorý je jediným písomne prihláseným a ktorému týmto odovzdávam slovo. Zároveň pána poslanca, mu pripomínam, že hovoríme o návrhu vlády na skrátené legislatívne konanie, nie o samotnej podstate veci, pán poslanec, ďakujem veľmi pekne, nech sa páči.
Richter, Ján, poslanec NR SR (2020-04-02):
Ďakujem pekne. Ja chcem len poďakovať kolegom za podporu toho môjho vystúpenia a som presvedčený, že v tom ďalšom období budeme vždy nachádzať vzájomnú podporu aj s predkladateľmi zákonov. Hlavne by som bol rád, keby sa to týkalo rezortu práce, sociálnych vecí a rodiny. Ďakujem.
Ledecký, Vladimír, poslanec NR SR (2024-01-24):
Už mám asi slovo, nepočul som, prepáčte. Ďakujem (reakcia z pléna), ďakujem vám (povedané so smiechom), ďakujem vám, pán predseda. Ale ono je to tak, že moc... noc má zvláštnu moc. A keď rokujeme v noci, tak tie rokovanie sú troška iné. Sú viacej emotívnejšie a tak ďalej, lebo noc má zvláštnu moc. Ja chcem poďakovať, ja chcem poďakovať pánovi poslancovi Hlinovi, že perfektne vlastnými slovami hovoril naozaj celý čas o skrátenom legislatívnom konaní. Mne za každým slovom naskakovala taká konkrétne, konkrétna činnosť alebo konkrétny príklad. Hovoril o arogancii moci. Tak dneska sme tu mali ministra vnútra a viete, ja obdivujem ľudí, ktorí, ktorí rozoberú akýkoľvek problém z rôznych strán, a si hovorím, ci pána, ja som sa na to nikdy tam nepozeral. A pre mňa si... sú tí ľudia inovátori, tých ľudí si vážim, bo premýšľajú, premýšľajú z rôznych strán. A váš pán minister, ktorý si, si tu sedel a fotil kávičku, tak povedal, že aké hlúposti tu znejú. A toto je o arogancii, zlomyseľnosti a buranstve tento váš človek, ktorý je arogantný, zlomyseľný a buranský minister. Potom pán Slota tu hovoril, že ako ste rozkradli štát. Tak nie ja, ale NKÚ tvrdí, že ste 52 mil. ukradli v elektronické náramky. Klamete, unášate, obviňujete, toto povedal pán poslanec. Keď hovoríme o klamaní, tak všetky vaše dôvody na toto skrátené konanie sú klamstvo. Unášate, zatiaľ viem len, že ste uniesli Vietnamca, a obviňujete, áno, obvinili ste poctivých vyšetrovateľov, ktorým by ste mali slušne poďakovať. Ďakujem pekne. (Potlesk. Reakcia z pléna: „Bravó, bravó!“ )
Jasaň, Viliam, poslanec NR SR (2011-04-06):
Ďakujem pekne, pán predseda. No, dočkali sme sa. Počuli sme slovo, slovo Matoviča (Smiech v sále.), Matoviča vševedka, populistu, Narcisa. Viete, kolega poslanec, ja som minule sľúbil, že už vás nebudem oslovovať pán, tak poviem slovo kolega. Aj to veľmi ťažko zo mňa vychádza. Našich voličov nemôže poučovať človek, ktorý sa sám priznal, že bol korumpovaný, a do dnešného dňa to nevysvetlil nielen tejto ctenej snemovni, ale ani voličom, ani tým vašim. Skúste konečne byť chlapom a povedať naozaj, ako to bolo, neotáčať to na vtip. A keď poviete pravdu, tak možno aj my si vás budeme za to vážiť, že ju poviete. Nemôže nás poučovať a našich voličov človek, ktorý veľmi často niečo povie a potom to zmení, lebo vycíti, keď médiá o jeho vyjadrenie majú záujem, tak to povie ináč, než to pôvodne myslel. A naozaj keď som občas prečítal to, čo píšete, alebo vaše vyjadrenia v tých inzertných novinách, tak som si myslel, že už ma nemôže nič prekvapiť, že už nemôžem nič horšie prečítať. Ale každé vaše vystúpenie je ešte horšie a trápnejšie, než to, čo píšete. Ďakujem pekne.
Jurinová, Erika, poslankyňa NR SR (2011-07-12):
V rozprave vystúpili traja poslanci, jeden podal návrh. Prosím teda, dajte hlasovať o skrátení lehoty o hlasovaní návrhu podaného v rozprave v súlade s § 83 ods. 4.
Mezenská Helena, poslankyňa NR SR (2015-12-02):
Pán predseda, dajte, prosím, hlasovať o postúpení zákona do druhého čítania.
Martinák, Ľuboš, poslanec NR SR (2015-05-28):
Ďakujem za slovo. Vážený pán poslanec Dzurinda, tak demagogický prejav som skutočne už dávno nepočul. Vyznačoval sa klamlivým, ale pôsobivým vystupovaním. Ak medzi pôsobivé vystupovanie, samozrejme, považujeme aj kňučanie a vydávanie rôznych pazvukov. Často, pán poslanec Dzurinda, ste sa tu oháňali občanmi. Škoda, že za vašej vlády – a vy konkrétne – ste zabudli na občanov odľahlých regiónov. Môžem to skutočne povedať, pretože žijem a aj pracujem v odľahlom medzilaboreckom regióne. V našom regióne za vašej vlády ste zrobili veľmi veľa. Nič s veľkým „N“. Vláda Roberta Fica postavila priemyselnú zónu a tvrdo pracujeme teraz na dvoch nádejných investoroch, ktorí prinesú prácu aj do našej oblasti. V tom je sociálna politika na rozdiel od vás. Ďalej ste spomínali opäť občanov. Áno, občania vaše vládnutie vám to zrátali, čo sa ukazuje aj v preferencii vašej strany SDKÚ – DS, pardon, vašej bývalej strany. Jasné, že teraz dávate od nej ruky preč. Veď viete prečo. Ale predsa niečím ste sa preslávili vo svojej histórii, a síce planými sľubmi, ktoré boli historické a súčasne aj veľmi hysterické, zvlášť váš výrok o dvojnásobných platoch. Počuli ste dobre, dvojnásobné platy. A neospravedlňuje vás ani to, že už ste mali nejaké tie kilometre v pedáloch. Čiže toľko k vášmu vystúpeniu.
B. Bugár, podpredseda NR SR: (2003-10-23):
(Hlasovanie.) Prítomných je 137 poslancov, za 77, proti 13, zdržalo sa 44, nehlasovali 3. Národná rada postúpila návrh zákona do tretieho čítania. A preto otváram rozpravu v rámci tohto čítania a pýtam sa, či sa niekto z prítomných poslancov hlási do rozpravy. Konštatujem, že nie je to tak. Vyhlasujem rozpravu v rámci tohto čítania za skončenú. Pán spravodajca. J. Hurban, poslanec: Môžeme hlasovať o zákone ako o celku s tým, že gestorský výbor odporúča zákon schváliť.
Laššáková, Jana, podpredsedníčka NR SR (2013-10-22):
Pán minister, chcete reagovať? Nech sa páči. Poprosím vás, až môžete, zapnúť pána ministra.
Kuffa, Filip, poslanec NR SR (2021-12-14):
Aby som uviedol na pravú mieru tie holoruby. Ono holorub je legálna vec. Dneska v zákone sú určité povolené normy, kedy ho môžte spraviť. Dokonca aj v tých územiach, čo má BROZ-ka, môžu robiť holoruby. Nie je to nič protizákonné. Otázny je ten spôsob. A ja zopakujem tú výzvu na ministra Mičovského, ktorú som povedal. Nech to prešetrí. V 2016. proste zmydlili v náhodnej ťažbe, že suchom, a presne takýto obdĺžnik tam vyschol, čuduj sa svete, presne tam, kde bola 40-ročná topolina, presne toto vyschlo a tam museli spraviť náhodnú ťažbu. A druhá vec je tá čierna ťažba, úplne nelegálna, holoruby na lesných pozemkoch, zastavanie stavbami, je to BROZ-ka. Pán minister Budaj sa môže možnože rovno pána poslanca Šíbla na to spýtať, keď už to má v lavici, a nech to riešia. Nech riešia tieto konflikty a nech riešia takisto konflikt záujmov u vedúceho zastúpenia Európskej komisie. Ináč nech si potom vymažú zo svojho hnutia, že protikorupčné.
Zimenová, Zuzana, poslankyňa NR SR (2017-06-19):
Ďakujem za slovo. Chcem sa poďakovať kolegyni, poslankyni Silvii Shahzad, že hovorila veľa o tom, čo v správe chýba. O chvíľu vystúpim s vlastným príspevkom, kde sa budem viac venovať tomu, čo som tam našla, ale rovnako tak ma trápi, že tam chýba strašne veľa vecí práve o nedodržiavaní práv detí v oblasti vzdelávania. Tak ako Silvia spomenula, deti so zdravotným postihnutím alebo zo sociálne vylúčeného spoločenstva, na ktoré, ktoré majú problémy, na ktoré nás upozorňovala pravidelne verejná ochrankyňa práv, mi v tejto správe zásadným spôsobom chýbajú.
Zmajkovičová, Renáta, podpredsedníčka NR SR (2013-11-26):
Ďakujem, pán poslanec. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden poslanec, traja poslanci, posledný pán poslanec Poliačik. Uzatváram možnosť prihlásiť sa do rozpravy. Pán poslanec Lipšic. Poprosím, kolegyne a kolegovia, kolegyne a kolegovia, poprosím vás, tí, ktorí nemáte záujem o rozpravu, aby ste diskutovali mimo rokovaciu sálu. Ďakujem.
Kuffa, Štefan, poslanec NR SR (2013-09-24):
Prepáčte mi to. (Výkriky z pléna.)
J. Kvorka, poslanec: (2009-03-10):
Ono je potrebné povedať k tým poplatkom jednoznačne, že tie poplatky musia poukazovať na výnosnosť fondov. Pokiaľ tie výnosné fondy budú naďalej znehodnocované, tým pádom sú znehodnocované aj peniaze týchto sporiteľov a týchto ľudí, no tak jednoznačne je potrebné s týmto dačo robiť. Veď to je normálna, prirodzená záležitosť. Sporitelia prichádzajú na základe tohto o poplatky a vieme, že to, čo určilo ministerstvo financií, že tie poplatky majú byť vo výške 0,025 %, je jednoducho ešte aj tak viacej, ako sú dané náklady, ktoré sú prerátané, a nie sú to prerátané náklady u nás, je to v zahraničí. Je to overené, že poplatky sú vo výške 0,165, čiže je tu rozdiel k dobru. A preto nevidím dôvod, prečo by ste mali zaujímať také stanovisko a dopredu hovoriť, že vaša strana nebude za to hlasovať. Ďakujem.
Bugár, Béla, podpredseda NR SR (2011-11-30):
Ďakujem. Otváram rozpravu k tomuto bodu programu a konštatujem, že nemám žiadnu písomnú prihlášku, preto sa pýtam, či sa hlási niekto ústne. Pán poslanec Matej ukazuje akurát kartu, nemá ju tam, kde ju má mať. Ako jediný sa hlási, takže končím možnosť sa prihlásiť do rozpravy. A, pán poslanec, nech sa páči, obidva mikrofóny sú vaše.
Ďuriš Nicholsonová, Lucia, podpredsedníčka NR SR (2017-10-18):
S reakciou na faktické poznámky pán poslanec Budaj.
Hrnčiar, Andrej, podpredseda NR SR (2016-09-14):
Ďakujem. Vyhlasujem všeobecnú rozpravu za skončenú. Chce... (reakcia z pléna), pardon. Končím možnosť nahlásiť sa s faktickými poznámkami. Na vystúpenie pána poslanca jedna faktická poznámka. Nech sa páči, pani poslankyňa Jurinová.
Šeliga, Juraj, podpredseda NR SR (2020-10-13):
Ďakujem. Prezentujme sa, prosím, a hlasujme. (Hlasovanie.) Prítomných 115 poslancov, za 83, proti 8, zdržalo sa 24, hlasovali všetci prítomní. Konštatujem, že Národná rada sa uzniesla, ktoré výbory budú rokovať o tomto návrhu zákona. Chcem sa spýtať, dámy a páni, či je všeobecný súhlas na to, aby sme dnes rokovali až do úplného prerokovania. (Reakcia z pléna.) Počul som aj nie. Nech sa páči, budeme hlasovať. Prezentujme sa, prosím. (Hlasovanie.) Prítomných 115 poslancov, za 79, proti 32, zdržali sa 2, nehlasovali 2. Konštatujem, že o tomto návrhu zákona budeme rokovať až do jeho úplného prerokovania. Chcem vás poprosiť, keďže sme v prvom čítaní vládny návrh zákona odhlasovali a sme v skrátenom konaní a stanovili sme si lehotu ihneď, aby predsedovia príslušných výborov zvolali svoje výbory. Pán poslanec Blanár, procedurálny návrh.
Blanár, Juraj, podpredseda NR SR (2022-02-02):
Vyčerpali sme všetky vystúpenia v rozprave, preto vyhlasujem... (Reakcia z pléna.) Nech sa páči, takže o slovo požiadal ešte pán navrhovateľ, podpredseda vlády, ktorému udeľujem slovo, nech sa páči.
Grendel, Gábor, podpredseda NR SR (2022-09-28):
(Zaznievanie gongu.) Vážené panie poslankyne, vážení páni poslanci, otváram siedmy rokovací deň 72. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Miriam Šuteková a pán poslanec Viliam Zahorčák. Podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov. Vládny návrh zákona je uverejnený ako tlač 1041. Spoločná správa výborov má tlač 1041a. Prosím pána podpredsedu vlády Slovenskej republiky Štefana Holého, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1041.)
Kollár, Boris, predseda NR SR (2023-03-14):
Prosím, je všeobecný súhlas? (Súhlasná reakcia pléna.) Áno? Dobre. Ďakujem pekne. Uvedené sme schválili. (Telefonovanie predsedajúceho internou linkou.) Poprosím teraz spravodajcu pána Šefčíka, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1263.)
M. Hort, podpredseda NR SR: (2007-10-29):
Chcete reagovať, pán spravodajca? Nie. Prvým riadne prihláseným, a to za poslanecký klub SDKÚ, je pán poslanec Stanislav Janiš, predseda poslaneckého klubu. Nech sa páči, pán poslanec, máte slovo v rozprave.
D. Gabániová, poslankyňa: (2003-03-05):
Z. Martináková, podpredsedníčka NR SR: Prosím vás, nemôžete už reagovať, je po rozprave. To už skutočne, už to musím veľmi rázne ukončiť. My sa naozaj vrátime k návrhom, o ktorých sa bude hlasovať zajtra. Panie poslankyne, páni poslanci, prerušujem schôdzu. Stretneme sa zajtra ráno o 9.00 hodine, budeme pokračovať v mimoriadnej schôdzi a po skončení mimoriadnej schôdze budeme hlasovať o novele zákona o zdravotnej starostlivosti. (Prerušenie rokovania o 19.56 hodine.)
Gál, Gábor, minister spravodlivosti SR (2019-03-28):
Keď dovolíte, aj na sociálnych, na, na internete je táto problematika veľmi dobre rozpísaná. Ja som, keď som dostal túto otázku, dostali to aj vlastne moji podriadení a mi, mi niečo napísali, ale tiež som sa pozrel na to ako ja, dá sa to nájsť, že prečo je to tak. Ale čo sa týka samotného premlčania, hovorím, že každý deň sa s ním stretávate. Kúpite auto, kúpite, kúpite nejaký tovar, môžte reklamovať do dvoch rokov. Niečo aj len do šiestich mesiacov. A právo vám prepadá. Prečo? My musíme žiť v nejakej právnej istote, že ten, ten druhý to svoje právo nemôže u mňa uplatňovať donekonečna. Čiže musíme mať hranicu a tú hranicu vždy určuje daný parlament, keď prijme zákon. Keď sa parlament dohodne na tom, že určité právo sa bude premlčiavať až po 20 rokoch alebo 30 rokoch, tak je to naše rozhodnutie, bude to suverenita ľudu pretavená do nejakého zákona. Je to o dohode, je to tá spoločenská zmluva, ktorú vlastne vytvárame ako občania, keď vytvárame štát a zvolíme si parlament. To to je vždy len otázka politickej dohody v parlamente, ale, samozrejme, vždy odborníci budú rozprávať do toho, že v tomto prípade je tá lehota dlhá, v tomto je krátka. Na Slovensku musíme troška s tým spraviť poriadok, lebo v Obchodnom zákonníku je to inak upravená všeobecná premlčacia lehota a v Obchodnom zákonníku máme 4 roky a v Občianskom zákonníku 3 roky. Čiže je dosť také neférové voči laikom, že podľa ktorého práva sa majú riadiť, a je rad výnimiek. Ale napríklad aj súdne rozhodnutia sa nám premlčiavajú po desiatich rokoch, že súd vám dá nejaké právo, a po desiatich rokoch, keď to neuplatníte, ako by ste sa nesúdili, ako by ste ani na súde nepochodili. Lenže je to otázka, vtedy, v danej dobe, keď sa prijímal buď Obchodný zákonník, alebo Občiansky zákonník, alebo ďalšie zákony, vtedy sa parlament tak dohodol, že takto to bude, dá sa to zmeniť, nie je to nemenné, vždy ale, keď vychádzame z toho, že aké máme podobné inštitúcie v Európe, tak tie odchýlky sú minimálne.
Mesterová, Zuzana, poslankyňa NR SR (2024-01-23):
Ďakujem pekne za slovo, pán predsedajúci. Pán kolega Dostál, aj váš príspevok opäť len podčiarkol mieru pokrytectva, ktorou disponuje táto vládna koalícia, lebo je naozaj veľmi pozoruhodné sledovať, ako keď sa im to hodí, tak argumentujú tým, že musia opraviť transpozície smerníc Európskej únie, ktoré mimochodom sami v minulosti pokazili, a ako veľmi je dôležité napraviť chyby voči nášmu európskemu partnerovi. Ale potom, keď ten európsky partner ich vyzýva a poukazuje na to, že práve touto, touto nápravou, ako oni tomu hovoria, ohrozujú hospodársky záujem náš, ohrozujú hospodársky záujem Európskej únie, tak tieto argumenty toho istého partnera, ktorého transpozíciou sa vykrývajú, už nepočujú. A to už ako inak máme nazvať, ak nie pokrytectvo, čo to je? Ešte by sa možno našli nejaké výrazy, ale pokrytectvo mi príde taký najdôstojnejší a najslušnejší výraz. A toto isté platí aj tu, čo tu zaznelo, pán minister v záujme ochrany „našich ľudí“ je ochotný ešte aj sám seba poprieť a vlastné výroky z minulosti a tváriť sa, že to sa nikdy nestalo, ako keby si to ani nepamätal. A presne, presne, presne kvôli tej ich krátkej pamäti aj sú schopní robiť to, čo robia, lebo keby si naozaj pamätali to, čo hovorili, a keby naozaj chceli aj splniť to, čo niekedy v minulosti niekde povedali, tak akože by nemohli pre hanbu toto predložiť, ale keďže oni si nepamätajú vlastné slová, tak nič im nebráni, aby... ako toto celé nazvať, túto tragédiu, aby, aby v tomto pokračovali. Ďakujem.
Hort, Milan, podpredseda NR SR (2010-10-15):
Ďakujem pekne. Faktickú poznámku na vystúpenie pána poslanca Mikolaja má pán poslanec Martin Poliačik. Uzatváram možnosť reagovať s faktickou poznámkou. A nech sa páči, pán spravodajca, máte slovo.
Bugár, Béla, podpredseda NR SR (2016-10-26):
Pán poslanec Baránik.
Ježík, Jozef, poslanec NR SR (2012-12-05):
Teraz môžeme pristúpiť k hlasovaniu o pozmeňujúcich návrhoch pána poslanca Novotného. Keďže sme schválili bod 1 zo spoločnej správy, tak nemôžeme hlasovať o jeho prvom pozmeňujúcom...
Vlčan, Samuel, minister pôdohospodárstva a rozvoja vidieka SR (2022-03-24):
Pán poslanec, ja verím, že tá naša komunikácia sa podstatne zlepšila od leta minulého roku. Ja nehovorím, že by sa tá komunikácia nemohla zlepšiť, ale aj pri tejto výzve 4.1 prebehli tzv. verejné konzultácie, kde teda cez národnú sieť rozvoja vidieka táto výzva bola aj v monitorovacom výbore programu rozvoja vidieka, kde sú zástupcovia všetkých, aj týchto malých a menších poľnohospodárov, ako sú aj zástupcovia už spomínanej Vidieckej platformy alebo ASYF a tak ďalej, čiže mladí farmári. A teda všetci sa mohli vyjadriť. My veríme, že sme tie bodovacie kritériá nastavili dobre. A ako som povedal, keďže je táto výzva pre poľnohospodárov tá kľúčová a viem, že na ňu čakali dlho, lebo od Jahnátka, kedy sa tie peniaze minuli na rôzne problematické, v úvodzovkách, kombajnové výzvy a stratili sa peniaze v Dobytkárovi, tak ja chápem, že majú veľkú potrebu dofinancovania. Preto sme to urobili tak, že sme to rozdelili na dve časti. A to, čo nebudeme schopní zasiahnuť tou prvou alokáciou 110 miliónov, veríme, že vychytáme chybičky a tými 50 miliónmi dosanujeme ten zbytok. Ďakujem za pozornosť.
Herák, Ján, poslanec NR SR (2020-06-04):
Ďakujem pekne. Moja faktická poznámka bude veľmi krátka a výstižná, pán poslanec Tomáš. Vy vravíte, že budúce obsadzovanie postu Generálnej prokuratúry je politické? To myslíte vážne? A čo ešte váš súčasný generálny prokurátor pán Čižnár? Mimochodom, bývalý spolužiak pána Fica. To je podľa vás tiež v poriadku? A to, že má byť verejné vypočutie budúcich fundovaných potencionálnych kandidátov Generálnej prokuratúry, považujem za zodpovedné, správne, transparentné, transparentné a hlavne čestné, čestné. A čo sa týka pána Čižnára, ešte súčasného generálneho prokurátora, tak som si dovolil nájsť na internete, v rýchlosti prečítam. Syn generálneho prokurátora Jaromíra Čižnára, ktorý sa volá Juraj, je od konca minulého roka prokurátorom na okrese v Bratislave. Do funkcie ho vymenoval otec po úspešnom zvládnutí výberového konania. Ako čakateľ prokuratúry mal Juraj Čižnár podľa zákona absolvovať trojročnú prax, ktorú mu skrátili. Ak by ju dodržal, rozhodoval by o jeho prijatí zrejme už nový generálny prokurátor. Čiže aj toto bolo v poriadku, pán poslanec Tomáš? Ďakujem pekne.
Pellegrini, Peter, predseda NR SR (2015-04-16):
Pán poslanec Matovič.
Kollár, Boris, predseda NR SR (2022-02-08):
(Zaznenie gongu.) Budeme pokračovať v schôdzi bodom 20, vládny návrh zákona o územnom plánovaní , tlač 830, prvé čítanie. A, prosím, pustite mi... Do rozpravy je prihlásený pán poslanec Kremský. Nie je v sále. Je? Výborne. Nech sa páči pán poslanec.
Krajčí, Marek, poslanec NR SR (2022-12-22):
Ďakujem. Dajte hlasovať o bode 62 informácie, ktorý bol vyňatý na osobitné hlasovanie. Upozorňujem, že pani poslankyňa Bittó Cigániková predložila vylepšený pozmeňujúci návrh.
Kollár, Boris, predseda NR SR (2020-05-13):
Ďakujem. Ďalej v rozprave vystúpi pán Stanislav Mizík. Rovnako chcem pánovi Kuffovi poďakovať, že sa ospravedlnil pani poslankyni. A ja si to osobne vážim, ďakujem. (Potlesk.)
M. Číž, podpredseda NR SR: (2007-03-22):
Vážené kolegyne, kolegovia, zdá sa, že čas na položenie otázok premiérovi uplynul. Teraz budeme pokračovať odpoveďami členov vlády na otázky poslancov podľa vyžrebovaného poradia. Prvá otázka podpredsedovi vlády a ministrovi vnútra Robertovi Kaliňákovi je od poslanca Martina Pada a znie: „Pán minister vnútra, v Programovom vyhlásení vlády SR sa na strane 49 píše: Vláda SR pokladá prevenciu kriminality za základ trestnej politiky štátu atď. Myslíte si, pán podpredseda vlády, že 5 mil. Sk v rozpočte MV SR vyčlenených na prevenciu kriminality je dosť na to, aby ste tento sľub realizovali? Alebo sa väčších peňazí prevencia dočká až v poslednom roku vášho vládnutia?“ Nech sa páči, pán podpredseda.
Pellegrini, Peter, predseda NR SR (2015-05-19):
S reakciou na faktické pán poslanec Krajcer.
Zmajkovičová, Renáta, podpredsedníčka NR SR (2012-05-15):
Vážené pani poslankyne, vážení páni poslanci, otváram siedmy rokovací deň druhej schôdze Národnej rady Slovenskej republiky. Pokračujeme v prerušenej rozprave o Programovom vyhlásení vlády Slovenskej republiky a žiadosti vlády o vyslovenie dôvery. Prosím teraz pána predsedu vlády pána Roberta Fica, aby zaujal miesto určené pre navrhovateľov, a predsedu gestorského výboru pre financie, rozpočet poslanca Daniela Duchoňa, aby tiež zaujal svoje miesto pre spravodajcu. Ďalší ústne prihlásený do rozpravy je poslanec Ján Podmanický, nevidím ho v sále. Takže pán poslanec už nevystúpi v rozprave. A ďalšou je prihlásená do rozpravy pani poslankyňa Tomanová. Nech sa páči, pani poslankyňa, máte slovo.
Ľ. Mušková, poslankyňa: (2009-12-08):
Návrh novely zavádza možnosť odškodnenia poškodenia očkovaním obdobným spôsobom a v obdobnej výške, aké už používajú v našej legislatíve iné platné normy o odškodnení ujmy na zdraví z rôznych iných dôvodov. K predloženiu tejto novely zákona ma priviedli obdobné právne normy, najmä ktoré sú v štátoch bývalej pätnástky Európskej únie, kde napriek tomu, že tieto štáty neukladajú povinnosť očkovania, štát občanov v prípade poškodenia očkovaním odškodňuje. Konkrétne tento návrh novely vychádza zo zákona Spolkovej republiky Nemecko a jeho preklad mám k dispozícii. Je to zákon na ochranu pred infekčnými chorobami u ľudí a o boji proti týmto chorobám z 20. júna 2000, naposledy novelizovaný 31. októbra 2006. Vzhľadom na záujem štátu na povinnom očkovaní a zabezpečení profylaxie obyvateľov formou očkovania malo by byť povinnosťou štátu odškodniť poškodených, u ktorých sa vyskytli nežiaduce dôsledky očkovania presahujúce bežnú reakciu na očkovanie. Zabezpečením tejto náhrady budú osoby poškodené očkovaním schopné si zabezpečiť prostriedky na zmiernenie či liečbu negatívnych dôsledkov očkovania, ktoré doposiaľ zdravotné poisťovne nepreplácali. Zákon zavádza štandardný proces posudzovania žiadosti o odškodnenie, v ktorom budú mať postavenie rozhodujúcich správnych orgánov regionálne úrady verejného zdravotníctva, ako aj Úrad verejného zdravotníctva Slovenskej republiky. Kompetenciu na posúdenie správnosti rozhodnutia správnych orgánov zveruje návrh novely tohto zákona do rúk správnych súdov. Keďže negatívne dôsledky očkovania sú podľa vyjadrenia odborníkov ojedinelé, nepredpokladajú sa vysoké nároky na verejné financie. Vážené kolegyne, vážení kolegovia, verím, že napriek tomu, že sa novela dotýka veľmi malého okruhu ľudí, títo sa však boria s nepredstaviteľnými problémami a zákon by im pomohol aspoň čiastočne ich riešiť, prosím vás o podporu tohto môjho návrhu zákona. Ďakujem veľmi pekne za pozornosť.
Viskupič, Jozef, poslanec NR SR (2014-11-10):
Ďakujem. Dva momenty. Myslím si, že naozaj sa stávajú hrdinami tejto schôdze priamo tí zamestnanci, kde pod sociálnodemokratickým vedením parlamentu, neviem, či existuje vôbec možnosť, aby tí ľudia sa proste vystriedali v tých smenách, lebo naozaj to nie je ani slušné a ani zdravé, ani hygienické, aby sme držali ľudí v práci viac ako 36 hodín. Druhá poznámka. Tiež sa chcem poďakovať tomu množstvu mailov. A povedalo to viacero poslancov, že tu sa dá predpokladať, že sa odhalilo čosi, o čom sa dlhodobo šepkalo. Plnilo to diskusie možno v takej tej atmosfére strachu medzi ľuďmi a všetci nejak vedeli, ale niečo sa proste zlomilo. Možno, že to bude práve to cétečko a to, čo sa dá uchopiť. A naozaj chodia stovky mailov, ktoré hovoria o situácii v tom zdravotníctve s osobnými skúsenosťami. Možno aj tá výzva Martina Poliačika, že posielajte údaje o tom, akým spôsobom sa v tých nemocniciach, možno aj v súkromných, obstarávajú prístroje, aké sú ich ceny. Tak chcem povedať, že toto, nemám z toho vôbec žiadnu radosť, ak čítam o možných predražených a iných machináciách v zdravotníctve a v niektorých iných rezortoch, ktoré naozaj sa dejú cez celé Slovensko. Takže ak je treba povedať, tak malo význam sa postaviť a vyslovovať nedôveru predsedovi... (Prerušenie vystúpenia časomerom.)
Paška, Pavol, predseda NR SR (2012-10-25):
(Hlasovanie.) 145 prítomných, 62 za, 6 proti, 77 sa zdržalo. Návrh sme neschválili.
Hrušovský, Pavol, podpredseda NR SR (2011-09-14):
Páni poslanci, hlasujeme o návrhu, ktorým rozhodneme v súlade so zákonom rokovacom poriadku, aby sme mohli rokovať o návrhu zákona. (Hlasovanie.) 138 prítomných, 78 za, 60 proti. Návrh sme schválili. Prosím, môžete predložiť.
Hrušovský, Pavol, podpredseda NR SR (2010-12-10):
Hlasujeme, páni poslanci, o pozmeňujúcich návrhoch za skupinu poslancov, ktoré predložil pán poslanec Marcinčin. (Hlasovanie.) 134 prítomných, 133 za návrh, 1 proti. Pozmeňovací návrh sme schválili. Prosím ďalší návrh.
Blanár, Juraj, podpredseda NR SR (2020-12-08):
Ďalšia a posledná písomne prihlásená v rozprave vystúpi pani poslankyňa Lucia Drábiková, nech sa páči.
Bagačka, Michal, poslanec NR SR (2015-09-22):
Ďakujem za slovo, pán predseda. V rozprave vystúpili traja páni poslanci. Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-06-30):
(Hlasovanie.) 134 prítomných, 31 za, 74 proti, 29 sa zdržalo. Ani tento bod sme neschválili.
Cigániková, Jana, poslankyňa NR SR (2016-11-28):
Ďakujem pekne. Kolegynke Shahzad veľmi pekne ďakujem aj za upozornenie, ja som sa teda snažila v tej slovenčine, ja som nenašla, ale, ale čo sa týka anglickej verzie, naozaj som volala na Európsku komisiu, riešili sme to a to, a zatiaľ je zaujímavé, že nie všetci sa rovnako zhodujú a hovoria o tom istom. Časť, časť hovorí to, čo hovoríte vy, že sa to, že sa to teda týka všetkých, časť právnikov hovorí, že asi nie všetkých, čiže práve preto som podala tú otázku na Európsku komisiu, nech nám to objasnia, ako sa veci majú, vieme sa potom podľa toho zariadiť. V každom prípade, ak sa budeme baviť o tom, že dáme to ustanovenie iba na rok a iba na dva, predstavte si tých, ktorí dnes budú to zariadenie otvárať a nebudú vedieť, čo ich čaká o rok, čo ich čaká o pol roka. Ako myslím si, že je to zbytočné, tá komunikácia zrejme bude trvať dlhšie, sama ste povedali, že tam je teda viac problémov, ktoré treba riešiť. Myslím si, že do roku 2023 je naozaj prísľub nejakej istoty, že nebudeme tu mať zmeny každých päť minút a zároveň, že sa to podarí doriešiť. A, Jozef, ďakujem ti veľmi pekne za podporu, súhlasím, teda alebo však nakoniec súhlasiť s tvojimi slovami (povedané so smiechom), ale chcem podotknúť jednu vec, my sa tu v podstate znova bavíme pri tom, pri tom pozmeňováku pred, aby, aby mohli zostať aj staršie deti ako tri roky v jasličkách. Na rovinu, bavíme sa tu opäť o nedostatku miestach v škôlke, to je celý problém, ale jednoducho s týmto si vláda musí poradiť. Majú na starosti školstvo, majú na starosti zdravotníctvo, majú na starosti sociálne veci, mali by si sadnúť spolu k stolu a nie vyriešiť to tak, že veď, rodičia, vy si to zariaďte, alebo, podnikatelia, zriaďovatelia, prevádzky, zariaďte si to, to by bola dobrá vláda, ktorá by dokázala najprv vo svojich kruhoch nájsť zhodu, aha, a potom teda nerobiť takéto zbytočné starosti rodičom, a preto verím, že tento návrh podporia. Ďakujem veľmi pekne.
Laššáková, Jana, podpredsedníčka NR SR (2015-06-19):
Prezentujme sa a hlasujeme. (Hlasovanie.) Prítomných 129 poslancov, za návrh bolo 51, proti 3, zdržalo sa 73, 2 poslanci nehlasovali. Konštatujem, že o tomto návrhu zákona nebudeme rokovať v druhom čítaní. Teraz prosím spravodajcu, ktorého určil navrhnutý gestorský ústavnoprávny výbor, poslanca Pavla Hrušovského, aby uviedol hlasovanie v prvom čítaní o návrhu poslancov Přidala a Brocku na vydanie zákona, ktorým sa mení a dopĺňa zákon č. 586/2003 Z. z. o advokácii, tlač 1565, bod 34 schváleného programu. Nech sa páči, pán poslanec. [Hlasovanie o návrhu poslancov Národnej rady Slovenskej republiky Alojza Přidala a Júliusa Brocku na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1565.]
Viskupič, Jozef, poslanec NR SR (2013-09-17):
Ďakujem vám, pán predseda. Pri všetkej úcte chcel by som povedať, že ste sa naozaj zapísali do histórie parlamentarizmu, že odvoláme vládu bez vlády. Tak chcel by som, aby sme, chcel by som dať procedurálny návrh, páni poslanci, kolegyne, kolegovia, aby sme pokračovali tak, ako ste nám sľúbili, to znamená, že budeme rokovať do skončenia tohoto bodu. Ďakujem.
Laššáková Jana, podpredsedníčka NR SR (2013-03-25):
Pán navrhovateľ, prosím vás pekne, povedali ste, dokončte svoje vystúpenie!
Blanár, Juraj, podpredseda NR SR (2022-12-08):
To nie je procedurálny návrh a beriem vám slovo. Ďalší v rozprave vystúpi pán poslanec Štefan Kuffa, po ňom sa pripraví pán poslanec Milan Kuriak. Nech sa páči pán poslanec Kuffa, máte slovo.
Osuský, Peter, poslanec NR SR (2012-08-03):
Ďakujem pekne, pani predsedajúca. Jozef Mihál veľmi pekne predniesol celý súbor faktov a údajov, o ktorých by som povedal, že i keď na balkóne takmer niet médií, i keď, ako sa hovorí, že nás je tu 12 ako apoštolov. Na druhej strane, ak je možno tých apoštolov ešte menej, aj tak takýto prejav má ten zmysel, že sa dá vždy povedať – my sme to hovorili. A ak niekto bude namietať, že sa tak deje v prvom čítaní o skrátenom konaní, tak opäť je úplne bezpredmetné vytýkať mu, že sa má hovoriť k veci, pretože toto je k veci. Pretože ten, kto stlačí áno a bude za to, aby sa to udialo, tak ten po takomto vystúpení nemôže povedať, že ja som o tom nevedel. Urobil tak s plným vedomím, urobil tak vediac, a v tom je zmysel týchto vystúpení a tohto – podľa niekoho – zdržovania a bezpredmetných rečí. Nie sú to nijako bezpredmetné reči, to je informácia o tom, za čo sa bude hlasovať za, ak sa bude hlasovať. A ak sa tu presne a exaktne povie, ako to bolo s dostupnosťou návrhu zákona pre verejnosť, ktorej sa absolútne dotýka, tak je to pre mňa ako pre lekára smutné konštatovanie, že infekcia, ktorá sa začala šíriť z koaličnej SNS nástenky na príslušnom ministerstve, zasiahla aj koaličného partnera. Pretože toto nie je nič iné ako legendárna nástenka na treťom poschodí pri záchodoch. Proste formálne ste sa pokúsili urobiť zákonu zadosť, ale bol to odrb.
Valocký, Jozef, poslanec NR SR (2023-10-25):
Sľubujem. (Potlesk.)
Pčolinský, Peter, podpredseda NR SR (2023-01-24):
S ďalšou faktickou pán poslanec Takáč.
Glváč, Martin, podpredseda NR SR (2019-09-12):
Ďakujem. Pán poslanec, doplňujúca otázka, nech sa páči.
Blanár, Juraj, podpredseda NR SR (2023-06-13):
Pán poslanec Blaha, ešte chvíľočku počká, pretože o slovo požiadal pán predseda vlády a po jeho vystúpení bude pokračovať pán poslanec Blaha. Nech sa páči, pán predseda.
Kočiš, Eduard, poslanec NR SR (2020-06-03):
Ďakujem pekne za slovo, pán predsedajúci. Pán Kotleba veľmi pekne zhodnotil to, o čom sa tu snažíme diskutovať už hodne dlhú chvíľu a náš názor a náš pohľad na tento problém, pretože tento zákon je problémom, je úplne iný a diametrálne odlišný, ako je názor rokovacej sály po mojej ľavici. Nemám pocit, aby kontingent, ako tu niektorí kolegovia v pléne poznamenali, kontingent päťtisíc vojakov armády NATO bol pre Ruskú federáciu hrozbou, to netvrdím a netvrdil som to. Ale považujem to za určitú formu provokácie a správania, ktoré nie je vhodné voči tak vojensky disponovanej veľmoci, ako je Ruská federácia. Nikto, kto tu sedíme, si asi ani nedokážeme predstaviť, akú, v úvodzovkách, hrozbu predstavuje Ruská federácia pre armádu NATO. Sú to dva silné subjekty, ktoré – nikto to nebude popierať – medzi sebou súperia o vplyv vo vojenskom sektore v rámci celého sveta. Ale nikdy nebudem tvrdiť a nikdy nebudem súhlasiť s názorom tých poslancov Národnej rady ani ministrov, ktorí budú jednostranne a jednoznačne tvrdiť, že zlým agresorom je iba Ruská federácia a NATO sa snaží iba brániť, NATO sa snaží iba pomáhať, NATO sa snaží byť tým dobrým, umierneným prvkom, ktorý chráni sveto... (Prerušenie vystúpenia časomerom.)
P. Paška, predseda NR SR: (2009-12-01):
(Hlasovanie.) 139 prítomných, 136 za, 2 sa zdržali, 1 nehlasoval. Uznesenie sme schválili. Pán poslanec Hradecký uvedie hlasovanie o návrhu uznesenia k návrhu na vyslovenie súhlasu so zmenou článkov Dohody o Medzinárodnej banke pre obnovu a rozvoj. Je to tlač 1265.
P. Hrušovský, predseda NR SR: (2004-05-20):
(Hlasovanie.) 131 prítomných, 86 za návrh, 22 proti, 21 sa zdržalo, 2 nehlasovali. Návrh sme schválili. Pristúpime k tretiemu čítaniu o vládnom návrhu zákona o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov. Otváram rozpravu, páni poslanci. Do rozpravy sa hlási pán poslanec Miššík. Končím možnosť podania ďalších prihlášok do rozpravy. Nech sa páči, pán poslanec Miššík.
Žarnay, Oto, poslanec NR SR (2016-06-17):
Ďakujem pekne za slovo. Pán kolega Krajniak, ja som si vypočul váš prejav, spočiatku som síce nevedel, ako sa týka čiernych stavieb, lebo ste hovorili o vzdelávaní Rómov, ale musím povedať, ak som dobre pochopil niektoré, alebo porozumel niektoré fakty, ktoré ste spomínali, že niektoré vaše výroky sú priam nebezpečné. Keď ste hovorili o tom, že 90 % Rómov na slovenských dedinách sa nechce vzdelávať, že chodia do školy len kvôli tomu, aby mali sociálne dávky, myslím si, že toto je šírenie klamstva. Pretože mám spolužiakov z vysokej školy, ktorí učia na vojenských školách, mám dokonca aj mnohých bývalých žiakov, ktorí učia na rómskych školách, pracujú vo veľmi ťažkých podmienkach. Okrem toho, že musia učiť, musia aj odvšivávať Rómov, teda deti, ale napriek tomu hovoria častokrát, že tieto rómske deti sú tvorivejšie, hravejšie, že chcú chodiť do školy. Zlyháva tam rodičovská výchova, ale nemyslím si, že by problém bol v samotných deťoch, ale tak, ako ste možno aj to chceli povedať, skôr v ich rodičoch alebo samotnej výchove. Preto si myslím, že, že zovšeobecňovať a hovoriť o rómskej populácii ako o nejakom, o nejakej národnosti, ktorá tu môže vyvolať na Slovensku veľký sociálny a ekonomický problém, že vzdelanie v tejto oblasti úplne zlyháva, je, ako som už spomínal, nebezpečné. A čo sa týka ešte týchto vecí, chcel by som vyzdvihnúť napríklad starostu z východu, ktorý sa volá Ledecký, ktorý v Spišskom Hrhove dokázal Rómov motivovať k tomu, aby si sami začali budovať domy. Veď takýchto ľudí by sme mali podporovať a možno by taký človek mal byť splnomocnencom vlády pre rómsku komunitu. Ďakujem.
Danko, Andrej, predseda NR SR (2016-03-23):
Dobre, nech sa páči.
Lukáč, Jozef, poslanec NR SR (2020-11-04):
Chcem oznámiť členom výboru pre verejnú správu a regionálny rozvoj, že zasadnutie bude o 12.30 hod.